Liga e Basketbollit e Shqipërisë

Liga e Basketbollit e Shqipërisë është një kompeticion që konsiston në pjesëmarrjen e klubeve profesioniste të basketbollit për meshkuj në Shqipëri dhe është evenimenti më i rëndësishëm në këtë disiplinë. U themelua në vitin 1946 nga FSHB. Kupa e basketbollit e Shqipërisë është evenimenti i dytë për nga rëndësia.

Ekipi me më shumë trofe është BC Partizani Tirana, që e kanë fituar këtë trofe për numrin rekord 33 herë.Shkodra Sport

Liga konsiston në 12 ekipe profesioniste në Shqipëri dhe është një nga ligat më të vjetra në Ballkan, themeluar që në vitin 1946. Ky sport u rrit me shpejtësi në Shqipëri dhe rreth viteve 70' pothuaj cdo qytet kishte sallën apo fushën e basketbollit të vet. Pas rënies së komunizmit shumë klube u tkurrën pasi shumë lojtarë u larguan nga Shqipëria për të luajtur në vende të tjera. Pjesëmarrja e fansave gjithashtu u reduktua ndjeshëm dhe popullariteti i këtij sporti u ul në shifra shqetësuese. Gjithsesi, pas vitit 1993 pati njëfarë përmirësimi në këtë drejtim sepse shumë qytete ri-krijuan dhe stabilizuan ekipet e tyre. Sot në Shqipëri ekzistojnë 12 ekipe profesioniste sikurse dhe një sasi e madhe ekipesh amatore, të gatshme për të hyrë në ligat profesioniste.

Evenimenti

Anëtarët e Ligës së Basketbollit Shqiptar grupohen në 2 divizione: Liga A dhe Liga e Dytë (ose Liga B). Cdo divizion ka 6 ekipe të cilave u duhet të luajnë 4 herë me njëra tjetrën në dy faza të ndryshme gjatë sezonit të rregullt. Në cdo fazë, një ekip luan ndaj secilit kundërshtar 2 herë, një herë në fushën e tij dhe një herë në fushë kundërshtare. Kjo përbën një numër prej 20 ndeshjesh në sezonin e rregullt.

Pasi sezoni i rregullt përfundon, 4 ekipet më të mira kualifikohen për fazën finale ku ekipi i parë ndeshet me ekipin e 4të, ndërsa ekipi i dytë ndeshet me ekipin e tretë. Nga këto përplasje kualifikohet ekipi që fiton 2 ndeshjet e para, ndërkohë që ndeshjet luhen brenda dhe jashtë, derisa të arrihen 2 fitore. Ekipet që fitojnë këto përplasje kualifikohen për në finalet që luhen nëpër fushat respektive, ndeshjet luhen brenda dhe jashtë në varësi të shortit. Ekipi që arrin 3 fitore i pari shpallet kampion.

Fitoret vlejnë 2 pikë dhe humbjet 1 pikë. Në fund të sezonit, 2 ekipet që zënë vendet 5-6 humbasin fazën finale. Ekipi që zë vendin e 6të kalon në Ligën B, ndërsa ekipi që zë vendin e 5të luan kundër ekipit që renditet i dyti në Ligën B dhe fituesi ka të drejtën që të luajë në Ligën A.

Fituesit
Më poshtë janë fituesit ndër vite të Ligës:

SezoniKampionët194617 Nëntori1947BC Teuta194817 Nëntori194917 Nëntori195017 Nëntori1951Partizani Tirana1952Partizani Tirana1953Partizani Tirana1954Partizani Tirana1955BC Teuta1956Partizani Tirana1957PBC Tirana1958Partizani Tirana1959Partizani Tirana1960Partizani Tirana196117 Nëntori196217 Nëntori196317 Nëntori1964Partizani Tirana196517 Nëntori1967BC Vllaznia1968Partizani Tirana (*)1969Partizani Tirana1970Partizani Tirana197117 Nëntori (*)1972Partizani Tirana1973Partizani Tirana1974Partizani Tirana1975Partizani Tirana1976Partizani Tirana1977Partizani Tirana1978Partizani Tirana1979Partizani Tirana (**)1980Partizani Tirana1981Partizani Tirana1982Partizani Tirana1983Partizani Tirana1984Partizani Tirana1985Partizani Tirana1986Partizani Tirana1987Partizani Tirana1988Partizani Tirana1989Partizani Tirana (***)1990BC Vllaznia1991Partizani Tirana1992Partizani Tirana1993BC Vllaznia1994BC Adelin Pogradec1995BC Dinamo Tirana1996Partizani Tirana1997BC Vllaznia1998BC Vllaznia1999PBC Tirana2000BC Vllaznia2001PBC Tirana2002PBC Tirana2003BC Valbona2004BC Valbona2005BC Valbona2006BC Valbona2007BC Valbona2008PBC Tirana2009PBC Tirana2010PBC Tirana2011PBC Tirana2012PBC Tirana2013BC Kamza Basket2014BC Vllaznia2015BC Vllaznia2016BC Vllaznia2017PBC Tirana2018PBC Tirana (**)2019BC Goga Basket2020 -2021BC Teuta2022BC TeutaNewsport.al2023PBC TiranaTelesport.al2024Besëlidhja BasketPanorama2025Besëlidhja Basket

Renditja Trofeve

B.C Partizani 33 herë

PBC Tirana 21 herë

BC Vllaznia 9 herë

BC Kamza Basket 6 herë

BC Teuta 4 herë

Besëlidhja Basket 2 herë

BC Adelin Pogradec 1 herë

BC Dinamo Tirana 1 herë

BC Goga Basket 1 herë

 BC Kamza Basket e ka fituar 5 herë titullin nën emrin BC Valbona.

 Referime 

Kategoria:Basketbolli në Shqipëri